Τρομοκρατική επίθεση στο καφέ Apropo

Στις 21 Μαρτίου 1997 ένας Παλαιστίνιος βομβιστής αυτοκτονίας πυροδότησε εκρηκτικά που είχε κρυμμένα σε μια τσάντα, στην είσοδο του καφέ Apropo, στο Τελ Αβίβ (Café Apropo bombing), με αποτέλεσμα τρεις άνθρωποι να χάσουν τη ζωή τους και άλλοι 48 να τραυματιστούν.  https://news.google.com/newspapers?id=zU8eAAAAIBAJ&sjid=XccEAAAAIBAJ&pg=1240,2952689

Η επίθεση έγινε γύρω στις 13.40, την παραμονή της γιορτής Πουρίμ (Purim). Τα θύματα ήταν τρεις γυναίκες γύρω στα 30, εκ των οποίων μια ήταν έγκυος στον τρίτο μήνα ενώ μια άλλη σκοτώθηκε προστατεύοντας με το σώμα της την 6 μηνών κόρη της. Η επίθεση είναι χαραγμένη στη συλλογική μνήμη των Ισραηλινών από τη φωτογραφία μιας γυναίκας αστυνομικού που μεταφέρει το μωρό στην αγκαλιά της μετά την επίθεση.https://www.ynetnews.com/articles/0,7340,L-4611100,00.html Δίπλα στο σημείο της επίθεσης τοποθετήθηκε μνημείο του καλλιτέχνη Ελιέζερ Βάισχοφ (Eliezer Weishoff).https://web.archive.org/web/20121023084305/http://israelpublicart.com/public_art/?art=apropo-cafe-bombing-memorial

Δράστης της επίθεσης ήταν ο Musa Abd al-Qadir Ghanimat, από το χωριό Σουρίφ (Surif), στη Δυτική Όχθη. Ήταν μέλος ενός πυρήνα της Χαμάς επικεφαλής του οποίου ήταν ένας συγγενής του, ο Ibrahim Ghanimat, που τελικά συνελήφθη το 2005. Ο πυρήνας αυτός, που ήταν γνωστός ως "Surif squad", ήταν υπεύθυνος και για άλλες επιθέσεις εναντίον Ισραηλινών στόχων.https://www.ynetnews.com/articles/0,7340,L-3154157,00.html

Παραπομπές

Κατηγορία:Τρομοκρατικά γεγονότα